# name
Implementació d’un filtre basat en lògica difusa per a la supressió de línies d’interferència en radars MRR

# metadata.dc.description[].value
Màster de Meteorologia, Facultat de Física, Universitat de Barcelona. Curs: 2024-2025. Tutors: Joan Bech Rustullet, Andreu Salcedo

# metadata.dc.description.abstract[].value
El MRR (Micro Rain Radar) és un radar Doppler apuntat al zenit capaç de determinar l’alçada i la
velocitat de caiguda dels hidrometeors mitjançant l’emissió d’ona contínua modulada en freqüència (FM-CW).
Un dels primers models de MRR, que porta ja tres dècades de dades observades i encara es troba força estès i
operatiu és el MRR-2, desenvolupat per Metek Meteorologische Messtechnik GmbH (Metek). Tot i estar
actualment superat per models més avançats, aquest radar segueix proporcionant dades valuoses que justifiquen
la recerca i millora en el post-processament de la informació que ofereix. Aquest instrument sovint presenta una
sortida alterada amb patrons espuris (línies interferents) d’origen desconegut consistents en nivells de senyal
elevats i persistents en el temps que es mostren a certes alçades. La comunitat científica ha dedicat esforços en la
supressió d’aquestes línies interferents, atesa l’alteració que comporten en la correcta estimació de les
observacions del radar. En aquest Treball Fi de Màster (TFM) s’implementa un filtre proposat recentment, de
cancel·lació de línies interferents mitjançant lògica difusa, integrant-lo al software de post-processament
RaPROM per a MRR-2 desenvolupat per la Universitat de Barcelona (UB). S’avalua el funcionament d’aquest
filtre amb dades de dos radars MRR-2 ubicats a Das i a Puigcerdà, aplicant la configuració original dels autors
del filtre, implementada per a radars ubicats a Corea del Sud, i se’n proposen algunes adaptacions.

# metadata.dc.title[].value
Implementació d’un filtre basat en lògica difusa per a la supressió de línies d’interferència en radars MRR